
A cirkadián és homeosztatikus tényezõk alvás-ébrenlétre kifejtett hatásának vizsgálata különbözõ fény-sötét körülmények között tartott patkányokban

Az alvás a biológiai ritmusok egyik legjellemzőbb példája. Az alvás szabályozásában homeosztatikus és cirkadián tényezők egyaránt szerepet játszanak, együttes hatásukat legtömörebben a Borbély-féle „two process modell” foglalja össze. Kísérletünkben arra voltunk kíváncsiak, hogy az alvás alatti delta teljesítmény (DP, „delta power”) változásaira melyik tényező hat erősebben, az előzőleg természetes fény-sötét körülmények (LD, light-dark conditions) között tartott állatok 1-1 órás LD körülmények közé helyezése, milyen hatással van a patkányok alvási szokásaira.
Kísérletünk során megállapítottuk, hogy 1-1 órás LD körülmények közé helyezett patkányok 24 órás napi ritmusa 1 hét után sem szűnt meg. Míg a 12-12 órás LD között tartott állatok magas delta teljesítménnyel jellemezhető mélyalvásának túlnyomó része a nyugalmi időszak első néhány órájára összpontosult, az 1-1 órás LD között tartott patkányokra ez kevésbé volt jellemző: a DP 24 órás varianciája csökkent. Megfigyeltük tovább, hogy a paradox alvási szakaszok többsége a sötét órákra tolódott.
Úgy tűnik, hogy az alvásra erősen megváltozott LD körülmények között is erősen hat a cirkadián szabályozás, de az alvás mélységét a homeosztatikus tényezők befolyásolják leginkább.



